
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Noteikumi par kritisko zāļu rezervēm" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Noteikumi par kritisko zāļu rezervēm" (turpmāk – Projekts) izstrādāts, pamatojoties uz:
1) Ministru kabineta 2025.gada 4.novembra protokollēmuma (Prot. Nr. 46 51.§) 3. punktā doto uzdevumu;
2) Farmācijas likuma 5.panta 28.punktā doto deleģējumu.

Ar Projektu tiek noteikta kārtība kritisko zāļu sarakstā iekļauto resursu rezervju veidošanai, izmantošanai un apritei valsts apdraudējuma, ārkārtējās situācijas vai izņēmuma stāvokļa (turpmāk - valsts vai sabiedrības apdraudējums) gadījumā.
1.2. Mērķis
Mērķa apraksts
Projekta mērķis ir nodrošināt nepārtrauktu un savlaicīgu kritisko zāļu sarakstā iekļauto zāļu pieejamību izmantošanai valsts vai sabiedrības apdraudējuma gadījumā, kad ir traucēta zāļu apgāde un pieejamība, izveidojot kritisko resursu rezervju pārvaldības sistēmu, kas nodrošina to izveidošanu, uzturēšanu un pārvaldību, kā arī reģionālo apgādi valsts vai sabiedrības apdraudējuma laikā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2025.gada 4.novembra sēdē tika apstiprināts Veselības ministrijas izstrādātais informatīvais ziņojums "Par kritisko zāļu pieejamības nodrošināšanu,  reģionālo apgādi un veselības nozares kritiskās infrastruktūras  noturības stiprināšanu valsts apdraudējuma gadījumā" (25-TA-1331) (IP) (prot. Nr. 46. 51§), kurā aktualizēts jautājums par ambulatoro zāļu un medicīnisko ierīču rezervju izveidošanu (saraksts pievienots minētā ziņojuma pielikumā). Atbilstoši minētās Ministru kabineta sēdes protokollēmumā (IP) noteiktajam (prot. Nr. 46 51.§ 2. un 3.punkts) Veselības ministrijai līdz 2026. gada 1. jūnijam jāizstrādā un veselības ministram noteiktā kārtībā jāiesniedz izskatīšanai Ministru kabinetā atbilstošs grozījums Farmācijas likumā, kā arī jāizstrādā normatīvais regulējums kritisko zāļu sarakstā iekļauto resursu rezervju veidošanai, izmantošanai un apritei.

Atsaucoties uz iepriekš minēto, Veselības ministrija izstrādāja un Saeimā tika apstiprināts grozījums Farmācijas likumā, papildinot likuma 5.pantu ar 28.punktu un nosakot deleģējumu Ministru kabinetam noteikt nosacījumus un kārtību, kādā veic kritisko zāļu sarakstā iekļauto resursu rezervju veidošanu, izmantošanu un apriti (spēkā stājās 2026.gada 29.maijā). Tāpat, lai nodrošinātu operatīvāku kritisko zāļu sarakstā iekļauto resursu rezervju izveidi, ar Ministru kabineta 2026.gada 19.marta rīkojumu Nr.151 "Par Publisko iepirkumu likuma nepiemērošanu iepirkumam kritisko zāļu rezervju izveidei, uzglabāšanai un reģionālajai apgādei valsts apdraudējuma gadījumos" tika noteikts, ka kritisko zāļu rezervju izveidei, uzglabāšanai un reģionālajai apgādei nav piemērojamas Publisko iepirkumu likumā noteiktās prasības.

Esošais normatīvais regulējums neietver tiesību normas kritisko zāļu sarakstā iekļauto resursu rezervju veidošanai, izmantošanai un apritei.
Problēmas un risinājumi
Problēmas apraksts
Projekta izstrādes nepieciešamība izriet no tā, ka normatīvajos aktos līdz šim nav pietiekami detalizēti noteikta kārtība, kādā:
- tiek veidotas un uzturētas kritisko zāļu sarakstā iekļauto resursu rezerves;
- tiek nodrošināta rezervju pieejamība valsts vai sabiedrības apdraudējuma gadījumā;
- notiek iesaistīto institūciju un komersantu rīcība pēc valsts vai sabiedrības apdraudējuma izsludināšanas;
- tiek nodrošināta rezervju pārvietošana, piegāde un reģionālā apgāde.
Risinājuma apraksts
Lai sasniegtu projekta mērķi — nodrošināt kritisko zāļu savlaicīgu pieejamību valsts vai sabiedrības apdraudējuma laikā, noteikumu projektā paredzēts noteikt vienotu kārtību kritisko resursu rezervju izveidošanai, uzturēšanai, izmantošanai un apritei, kā arī iesaistīto institūciju un komersantu kompetenci, pienākumus un atbildību.

Projekts izstrādāts, lai nodrošinātu vienotu regulējumu:
- kritisko zāļu sarakstā iekļauto zāļu rezervju izveidošanai un uzturēšanai;
- iesaistīto institūciju un komersantu atbildības sadalījumam;
- resursu rezervju aktivizēšanai un apritei valsts vai sabiedrības apdraudējuma laikā;
- kritisko zāļu reģionālās apgādes nodrošināšanai valsts vai sabiedrības apdraudējuma gadījumā.

Projektā tiek:
1. noteikta kārtība, kādā tiek izveidotas un uzturētas kritisko zāļu sarakstā iekļauto resursu rezerves;
2. noteikti Nacionālā veselības dienesta, Valsts operatīvās medicīniskās komisijas un iesaistīto zāļu lieltirgotavu pienākumi un atbildība;
3. noteikts, kā tiek aktivizēta resursu rezervju reģionālā apgāde valsts vai sabiedrības apdraudējuma laikā;
4. nodrošināts, ka līdz valsts vai sabiedrības apdraudējuma izsludināšanai visas darbības ar resursu rezervēm notiek atbilstoši spēkā esošajam farmācijas regulējumam.

Vienlaikus Projekts paredz tādu tiesisko modeli, kas līdz valsts vai sabiedrības apdraudējuma izsludināšanai ir pilnībā balstīts spēkā esošajā farmācijas jomas regulējumā. Proti, resursu rezervju izveidošana, iegāde, glabāšana, uzturēšana un atjaunošana notiek atbilstoši farmācijas jomu regulējošajiem normatīvajiem aktiem, savukārt īpašās atkāpes no vispārīgajām zāļu aprites prasībām piemērojamas tikai valsts vai sabiedrības apdraudējuma laikā un tikai nepieciešamajā apjomā.

Kritisko zāļu saraksta nomenklatūra, nepieciešamais rezervju apjoms ir noteikts projekta pielikumā (Ierobežotas pieejamības informācija).

Atbilstoši projektā noteiktajam Nacionālais veselības dienests organizē resursu rezervju izveidošanu un uzturēšanu, slēdzot līgumus ar zāļu lieltirgotavām. Ņemot vērā šo resursu rezervju mērķi un specifiku, līgumu slēgšanā nav piemērojams zemākās cenas princips. Zemākās cenas principa piemērošana konkrētajā gadījumā nav atbilstoša, jo kritisko zāļu rezervju izveidošana un uzturēšana nav vērtējama tikai kā atsevišķu zāļu iegāde par zemāko cenu, bet, lai nodrošinātu diversifikācijas iespējas, ietver pienākumu katrai iesaistītajai zāļu lieltirgotavai nodrošināt nepārtrauktu zāļu pieejamību pilnā projektā noteiktajā apjomā un sortimentā, kā arī regulāru zāļu rotāciju atbilstoši to derīguma termiņiem. Minētie nosacījumi ir būtiski valsts interesēs, lai nodrošinātu rezervju faktisku izmantojamību krīzes situācijā un lai nepieļautu zāļu zudumu derīguma termiņa beigšanās dēļ.

Projektā paredzēts noteikt līgumos ietveramo informāciju, tostarp pušu tiesības un pienākumus, rezervju uzturēšanas kārtību, atbildību par līguma saistību neizpildi un citus nosacījumus, kas nepieciešami efektīvai un nepārtrauktai kritisko zāļu rezervju pārvaldībai.

Zāļu lieltirgotavas saskaņā ar noslēgto līgumu ar Nacionālo veselības dienestu veic resursu rezervju iegādi, uzskaiti, glabāšanu, uzturēšanu un atjaunošanu, ievērojot derīguma termiņus un līgumā noteikto fizisko pieejamību lieltirgotavā, kā arī vismaz reizi ceturksnī vai pēc Veselības ministrijas vai Nacionālā veselības dienesta pieprasījuma sniedz informāciju par resursu rezervju atlikumu un nodrošina dienestu iespēju pārliecināties par rezervju resursu esamību un glabāšanas apstākļiem. Vienlaikus Projekts paredz, ka pēc Nacionālā veselības dienesta sniegtās informācijas par Valsts operatīvās medicīniskās komisijas lēmumu par resursu rezervju izmantošanu, lieltirgotavas nodrošina Valsts operatīvās medicīniskās komisijas lēmumā noteiktā resursu rezervju apjoma komplektēšanu, pārvietošanu un nogādāšanu uz norādītajām vietām Latvijas Republikas teritorijā saskaņā ar noslēgto līgumu. Minētās normas nodrošinās izmantojamu un operatīvu resursu rezervju pieejamību.

Projekts precizē Nacionālā veselības dienesta, Valsts operatīvās medicīniskās komisijas un iesaistīto komersantu uzdevumus.
Nacionālais veselības dienests:
- veic iepirkumu par resursu rezervju iegādi, glabāšanu un uzturēšanu;
- organizē līgumu slēgšanu ar zāļu lieltirgotavām;
- nodrošina informācijas apmaiņu un kontrolē rezervju apjoma nodrošināšanu un uzglabāšanas nosacījumu atbilstību prasībām;
- koordinē rezervju pārvietošanu un piegādi pēc Valsts operatīvās medicīniskās komisijas lēmuma;
- izvērtē ar līgumu izpildi saistīto izdevumu kompensāciju.

Valsts operatīvā medicīniskā komisija:
- pieņem lēmumu par rezervju pārvietošanu vai reģionālās apgādes uzsākšanu;
- nosaka piegādājamo vai pārvietojamo rezervju apjomu, teritoriju, piegādes vai turpmākās glabāšanas vietu, kā arī citus būtiskos lēmuma izpildes elementus;
- izvērtē rezervju nodošanu Nacionālo bruņoto spēku vajadzībām.

Zāļu lieltirgotavas:
- nodrošina resursu rezervju iegādi atbilstoši Nacionālā veselības dienesta iepirkuma noteikumiem un glabā un uztur resursu rezerves;
- nodrošina rezervju uzskaiti, fizisku pieejamību un Nacionālā veselības dienesta tiesības pārliecināties par līguma saistību izpildi;
- pēc Valsts operatīvās medicīniskās komisijas lēmuma nodrošina rezervju komplektēšanu, pārvietošanu un nogādāšanu.

Attiecībā uz resursu rezervju aktivizēšanu un apriti un reģionālās apgādes nodrošināšanu  projekts paredz, ka lēmumu par resursu rezervju pārvietošanu uz citu glabāšanas vietu vai reģionālās apgādes uzsākšanu ir tiesīga pieņemt Valsts operatīvā medicīniskā komisija valsts vai sabiedrības apdraudējuma laikā, izvērtējot zāļu apgādes traucējumus, veselības aprūpes sistēmas vajadzības un piegādes riskus. Pēc minētā lēmuma saņemšanas Nacionālais veselības dienests sadarbībā ar iesaistītajām institūcijām un komersantiem nodrošina attiecīgo resursu rezervju pārvietošanas un piegādes koordinēšanu. Resursu tālāku izmantošanu un izsniegšanas organizēšanu nodrošina atbilstoši Valsts operatīvās medicīniskās komisijas lēmumam, faktiskajiem apstākļiem un citiem ārējiem normatīvajiem aktiem.

Papildus Projekts paredz, ka Aizsardzības ministrija var iesniegt Veselības ministrijai pieprasījumu par konkrēta resursu rezervju apjoma nodošanu Nacionālo bruņoto spēku vajadzībām. Tāpat Veselības ministrija, Nacionālais veselības dienests un Aizsardzības ministrija var slēgt starpresoru vienošanos par informācijas apmaiņu, pieprasījuma iesniegšanas kārtību, lēmumu saskaņošanas principiem un pušu atbildību resursu rezervju nodošanā Nacionālo bruņoto spēku vajadzībām. Lēmumu par resursu rezervju nodošanu Nacionālo bruņoto spēku vajadzībām pieņem Valsts operatīvā medicīniskā komisija, izvērtējot civilā sektora un valsts aizsardzības prioritārās vajadzības, pieejamo rezervju apjomu un nodrošinot proporcionālu dzīvību glābjošo zāļu sadali smagu, akūtu vai hronisku un retu slimību (piemēram, onkoloģijas vai reto slimību) ārstēšanai civilajiem iedzīvotājiem.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Iesaistītās zāļu lieltirgotavas
Ietekmes apraksts
Tiesību akta projekts ietekmēs juridiskās personas – zāļu lieltirgotavas, ar kurām tiks slēgts līgums par kritisko zāļu rezervju iegādi, uzskaiti, glabāšanu, uzturēšanu, atjaunošanu, pārvietošanu un reģionālo apgādi. 

Minētajiem komersantiem tiks noteikti pienākumi:
vismaz reizi ceturksnī un pēc pieprasījuma sniegt informāciju par rezervju atlikumu;
nodrošināt iespēju pārliecināties par resursu rezervju esību un glabāšanas apstākļiem.
Attiecīgie uzdevumi juridiskajām personām izrietēs no noteikumu projektā paredzētā regulējuma un uz tā pamata noslēgtajiem līgumiem, un līdz ar to projekts ietekmēs šo komersantu darbības organizāciju, iekšējos procesus, resursu plānošanu un līgumisko atbildību par resursu rezervju pārvaldību.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Iesaistītās zāļu lieltirgotavas
	
	

	

	

	

	
	Skat. anotācijas 2.pielikumā

	Kopā
	0,00
	


2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	3 000 000
	0
	3 000 000
	0
	3 000 000
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	3 000 000
	0
	3 000 000
	0
	3 000 000
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	3 000 000
	0
	3 000 000
	0
	3 000 000
	0
	0

	2.1. valsts pamatbudžets
	3 000 000
	0
	3 000 000
	0
	3 000 000
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Skat. anotācijas 3.pielikumu

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Skat. anotācijas 3.pielikumu
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
Projekts neparedz izsmeļoši regulēt zāļu izsniegšanas organizēšanu iedzīvotājiem valsts vai sabiedrības apdraudējuma laikā, jo konkrētais izsniegšanas modelis ir atkarīgs no faktiskās situācijas, pieejamās infrastruktūras, iesaistīto institūciju rīcībspējas un citiem ārējiem normatīvajiem aktiem, kas piemērojami izņēmuma stāvokļa laikā. Tādēļ noteikumu projekts nosaka vispārējo rezervju aprites ietvaru un paredz, ka konkrēto operatīvo risinājumu nosaka Valsts operatīvās medicīniskās komisijas lēmums.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
Projekts neskar Latvijas Republikas starptautiskās saistības un nav pretrunā ar tām.
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nacionālais veselības dienests, Zāļu valsts aģentūra
Nevalstiskās organizācijas
-
Cits
Iesaistītās zāļu lieltirgotavas, kuras tieši ietekmē projektā ietvertās ieceres
6.2. Sabiedrības līdzdalības organizēšanas veidi
Veids
Apspriede
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
Atbilstoši saņemtajiem priekšlikumiem pilnveidots projekta saturs attiecībā uz resursu rezervju pieejamības nodrošināšanu, uzglabāšanu un atjaunošanu, līgumiskā mehānisma praktisko piemērošanu un loģistikas aspektiem.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Aizsardzības ministrija
Nacionālais veselības dienests
Veselības ministrija
Valsts operatīvā medicīniskā komisija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Skat. anaotācijas 1.pielikumā.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Jā
	Projekta izpilde nodrošināma iesaistīto institūciju esošās kompetences ietvaros, neveidojot jaunas amata vietas. Veselības ministrijas, Nacionālā veselības dienesta un Valsts operatīvās medicīniskās komisijas uzdevumi izriet no šo institūciju līdzšinējās kompetences veselības nozares krīžu vadībā, zāļu pieejamības nodrošināšanā un lēmumu pieņemšanā. Uzdevumu izpilde paredzama esošo cilvēkresursu ietvaros, jo veicamās darbības saistībā ar līgumu administrēšanu, informācijas apriti un koordināciju atbilst iesaistīto institūciju funkcijām, uzdevumiem un darbības profilam.


7.5. Cita informācija
Cita informācija
Informācija par projekta ietekmi uz privāto tiesību juridiskajām personām, tai skaitā zāļu lieltirgotavām veicamajiem uzdevumiem, ietverta anotācijas 2.1. apakšsadaļā.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Tiks nodrošināta nepārtraukta zāļu pieejamība iedzīvotājiem valsts apdraudējuma gadījumā.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

